Suid-Afrikaners is woes kwaad oor die Discovery-groep se swart aandeelhouer planne en wil van fondse verander, hoe maklik is dit egter om jou mediese fonds te verander? | SA-News.com
In die drie-maande-wagtydperk moet jy die volle premie betaal, maar net eise ten opsigte van voorgeskrewe minimum voordele (VMW) en lewensbedreigende toestande sal uitbetaal word.
Jy móét egter alle bestaande mediese toestande verklaar, anders kan ’n eis wat hiermee verband hou, ook afgekeur word.
As jou kind byvoorbeeld sy arm breek en dit moet in die hospitaal gespalk word, sal jy self moet opdok. Aangesien dit nie lewensbedreigend is nie, sal die mediese fonds nie daarvoor betaal nie.
Jou nuwe mediese fonds sal wel behandeling vir chroniese toestande soos diabetes of hoë cholesterol in die wagtydperk dek.
Veral swanger vroue moet bedag wees wanneer hulle van mediese fonds verander. Indien die baba binne die drie-maande-wagtydperk gebore word, dek die mediese fonds nie die hospitaalkoste nie.
As ’n swanger vrou wil skuif, móét sy haar swangerskap aan die nuwe fonds verklaar.
Indien jy vir korter as twee jaar ’n lid van jou vorige mediese fonds was, geld ’n wagtydperk van tot 12 maande.
Dit is baie belangrik dat jy eerlik is in jou aansoek by ’n nuwe mediese fonds en bestaande mediese toestande verklaar.
Selfs ná die wagtydperk sal jou mediese fonds enige eis vir hospitaalkoste ondersoek om vas te stel of dit verband hou met ’n bestaande toestand en of jy dié toestand in jou aansoek verklaar het.
Indien jou nuwe mediese fonds vind jy was nie eerlik nie, kan hy nie net jou eis afkeur nie, maar jou ook uit die mediese fonds skors.
Dit los ’n rooi vlag langs jou naam en enige mediese fonds by wie jy later om lidmaatskap aansoek doen, sal weet jy is by jou vorige mediese fonds geskors.
« South Africa is in shambles since ANC- regime is totally incompetent to work with money, spending more than R296 million of taxpayers money unnecessarily over the last five years
Experts have sounded the alarm that the city of Johannesburg is on the brink of an unprecedented disaster with illegal miners blasting only metres away of highly flammable gas and fuel lines under the city »